123.115 REGOLI DWAR TNAQQIS GĦALL-EDUKAZZJONI TERZJARJA L-AVVIŻ LEGALI 427 tal-2010. L-AVVIŻ LEGALI 427 tal-2010. 1. Titolu u bidu fis-seħħ. (1) It-titolu ta’ dawn ir-regoli hu Regoli dwar Tnaqqis għall-Edukazzjoni Terzjarja. (2) Dawn ir-regoli għandhom jidħlu fis-seħħ mis-sena ta’ stima 2011, fir-rigward ta’ miżati mħallsa mill-1 ta’ Jannar 2010. 2. (1) Fejn issir talba għal tnaqqis minn individwu skont l-artikolu 14F tal-Att dwar it-Taxxa fuq l-Income, l-imsemmi tnaqqis għandu, bla ħsara għad-dispożizzjonijiet ta’ dawn ir-regoli, jittieħdu kontra d-dħul tiegħu għas-sena li fiha huwa jkun spiċċa b’suċċess l-istudji tiegħu: Iżda li t-tnaqqis li jiġi permess għandu jkun l-ammont ta’ miżati attwalment imħallas jew għaxar telefeuro (€ 10,000), liema jkun l-inqas: Iżda wkoll, sal-limitu li t-tnaqqis ma jkunx jista’ jittieħed kollu kontra d-dħul tal-individwu jew tal-konjuġi, fejn applikabbli, għas-sena msemmija, għandu jiġi trasferit u jinqata’ kontra d-dħul għas-snin sussegwenti wara xulxin. (2) It-tnaqqis jista’ jsir biss fejn l-individwu ma jkunx irċieva jew mhux ser jirċevi xi forma ta’ kumpens fir-rigward tal-miżatimħallsa għall-imsemmija studji mill-Gvern jew minn xi entità oħra tal-Gvern jew privata. (3) L-ebda tnaqqis rigward studjiterzjarji ma jista’ jintalab taħt dawn ir-regoli jekk l-individwu jitlob jew ikun talabx itnaqqis jew kreditu ta’ taxxa għal xi sena fir-rigward tal-imsemmija studjiterzjarji. 3. It-tnaqqis skont ir-regola 2 jista’ jiġi mogħti biss fejn l-individwu li qed jitolbu jissottometti lill-Kummissarju, fl-ewwel sena li ssir it-talba, flimkien mal-formola tat-taxxa ta’ dik is-sena, iċ-ċertifikat relatat tal-programm komplut tal-istudji mogħti mill-istituzzjoni relatata, b’dan iċ-ċertifikat ikun konfermat bħala ta’ livell ta’ edukazzjoni terzjarja miċ-Ċentru Malti għal Rikonoxximent ta’ Kwalifiki u ta’ Informazzjoni.